

**Republika Kosova-Republic of Kosovo**


**Republika e Kosovës**

***Qeveria - Vlada - Government***

*Ministria e Pushtetit Lokal*

*Ministarstvo Lokalne Samouprave*

*Ministry of Local Government*

****

Analizë rreth masës afirmative të regjistrimit të pronës së paluajtshme në emër të dy bashkëshortëve në komuna

*Prishtinë, dhjetor 2020*

***PËRMBJATJA***

*Historiku .....................................................................................................................................3*

*Hyrja .................................................................................................................................... 3*

*Korniza Ligjore .....................................................................................................................................4*

*Kushtetuta e Republikës së Kosovës ..............................................................................................4 Mekanizmat në të drejtën pronësore ..............................................................................................5*

*Programi i Kosovës për Barazi Gjniore 2020-2024...............................................................................5*

*Të drejtat pronësore në të drejtën e grave..............................................................................................6*

*Masat Afirmative ........................................................................................................................6*

*Udhëzimi Administrativ ( QRK) Nr. 03/2016 .................................................................................7*

*Organet përgjegjese për zbatim e Udhëzimit Administrativ .......................................................7*

*Organet mbikëqyrëse për zbatim të Udhëzimit Administativ për regjistrimin e pronës së paluajtshme në emër të dy bashkëshortëv..................................................................................8*

*Numri i regjistrimit të pronës së palujtshme në emër të dy bashkëshortëve në Komuna....................12*

*PERFUNDIME DHE REKOMANDIME ................................................................................14*

***Figurat***

***Fig. 1.0. Regjistrimi i pronave të palujtshme (Podujevë, Gjakovë dhe Prishtinë).................................9***

***Fig.1.1. Regjistrimi i pronave të palujtshme (Prizren, Gjilan dhe Gllogoc)..........................................9***

***Fig.1.2. Regjistrimi i pronave të palujtshme (Viti, Kemenicë dhe Obiliq) ........................................10***

***Fig.1.3. Regjistrimi i pronave të palujtshme (Pejë, Dragash dhe Shtime) ..........................................10***

***Fig.1.4. Regjistrimi i pronave të palujtshme (Hani i Elezit, Suharekë dhe Mamushë) ......................11***

***Fig.1.5. Regjistrimi i pronave të palujtshme (Mitrovicë, Istog dhe Kaçanik) ....................................11***

***Fig.1.6. Regjistrimi i pronave të palujtshme (Rahovec dhe Deçan) ...................................................12***

***Tabelat***

***Tabela.1.0. Numri i Pronave në emër të dy bashkëshortëve ………………………………………..13***

Historiku

Në Kosovë shumë nga ligjet që ndërlidhen me të drejtën pronësore të grave janë relativisht ligje të vonshme apo të rinj, ligji i cili është më i hershmi i cili ndërlidhet me këtë është në vitin 2003. Në kuadër të zakoneve të Kosovës, të përcaktuara me rregullat tradicionale gratë janë përjashtuar nga trashëgimia familjare pasi prona ka ndjekur vijën mashkullore. Pra, bartja e pronës tek gratë ka nënkuptuar bartjen jashtë vijës trashëgimore. Kuptimi tradicional për gratë të pranojnë trashëgiminë e tyre shpesh shihet si turpërim për burrat apo si paraqitje e turpshme në publik, si mungesë e mbështetjes të të afërmve meshkuj.[[1]](#footnote-1) Në vitet në vazhdim avancimi i barazisë gjinore ka ndodhur pasi Qeveria e Kosovës iu është dhënë mbrojtje e caktuar ligjore dhe organizatat që kanë punuar në këtë drejtim. Përkundër këtyre përmirësimeve ligjore është pavarësia e ulët ekonomike e grave në Kosovë, numri i grave që punojnë është ndër më të ulëtit në tërë rajonin. Të dhënat e Agjencisë së Statistikave të Kosovës (ASK) tregojnë se shkalla e punësimit te gratë është vetëm 14 për qind. Numri i grave në moshë pune, sipas këtyre të dhënave, është mbi 600 mijë, derisa të punësuara nga ky numër janë vetëm 85,601 gra.[[2]](#footnote-2) duke i bërë këto gra të varura nga familja për mirëqenien e tyre. Kjo varësi e shoqëruar me traditat kulturore mund të jetë e dëmshme për gratë që përballen me presion në familje për të hequr dorë nga trashëgimia. Të kuptuarit e këtyre faktorëve kulturorë dhe ekonomikë ndihmojnë për të shpjeguar nivelin e lartë të heqjes dorë nga gratë të dhëna me hollësi në këtë raport.

**Hyrje**

Mirëqenia e çdo individi është e lidhur ngushtë me respektimin e të drejtave dhe lirive të Njeriut. Në këtë drejtim, ʺe drejta për pronëʺ është një e drejtë themelore. Të dhënat tregojnë se në praktikë, kjo e drejtë nuk gjen zbatim të barabartë për burrat dhe gratë, për shkak të mosnjohjes së të drejtave të tyre ose për shkak të pengesave të ndryshme, edhe vetë gratë nuk i kërkojnë këto të drejta. Prandaj, ndërgjegjësimi i grave dhe burrave për të kërkuar të drejtat mbi pronën që u njeh ligji, mbetet një detyrë për Qeverinë e Kosovës, organizatat e shoqërisë civile dhe institucionet e pavarura.

Me qëllim të realizimit të të Drejtave të Njeriut në këtë fushë, Divizioni për Avancimin e të Drejtave të Njeriut në Komuna, në Ministrin e Pushtetit Lokal (MPL) edhe gjatë vitit 2020 i cili ka qenë vit i vështirë dhe i rënd nga Pandemia Globale COVID-19, e cila ka kapluar jo veç Kosovën por e gjithë botën, i është kushtuar kujdes të veçantë aktiviteteve në fushën e Barazisë Gjinore.

Analiza përqendrohet në aktivitetin rreth masës afirmative të regjistrimit të pronës së paluajtshme në emër të dy bashkëshorteve në komuna. Pra, qasjen e grave në trashëgiminë e pronës të paluajtshme në Kosovë. Neni 7 i Kushtetutës së Kosovës dhe korniza e mëvonshme ligjore, njeh barazinë e grave dhe ndarjen e barabartë të pasurisë në mes të trashëgimtarëve[[3]](#footnote-3).

Regjistrimi i pronës së përbashkët e të paluajtshme në emër të dy bashkëshortëve është ende në numër jo të kënaqshëm në Kosovë. Pikërisht për këtë numër i cili edhe pse ende është i ulët nga viti në vit është duke u rritur, pasi Qeveria ka reaguar me një masë afirmative e që është Udhëzimi Administrativ për Regjistrimin e Pronës së Paluajtshme e të Përbashkët në emër të dy Bashkëshortëve. Agjencia për Barazi Gjinore në bashkëpunim me Agjencinë Kadastrale të Kosovës ka lanësuar “Udhëzimit Administrativ për masat e veçanta për regjistrimin e pronës së paluajtshme të Përbashkët në emër të dy Bashkëshortëve”, të miratuar nga Qeveria e Republikës së Kosovës në Mars të vitit 2016.

E drejta në pronë, është një e drejtë themelore që garantohet nga Kushtetuta e Republikës së Kosovës, si akti më i lartë juridik i vendit, si dhe nëpërmjet ligjeve të cilat janë në fuqi si: Ligji për Barazi Gjinore, Ligji për Familjen, Ligji i Trashëgimisë, Ligji mbi Pronën, Ligji për mbrojtje nga Diskriminimi, Ligji për Avokatin e Popullit.

Qeveria e Republikës së Kosovës për herë të tretë në mbledhjen e muajit Prill 2020, ka aprovuar vazhdimin e UA për masat e veçanta për regjistrimin e pronës se paluajtshme të përbashkët në emër te dy bashkëshortëve për një periudhe një vjeçare Prill 2020-Prill 2021.

Në këtë analizë janë të paraqitura 20 komuna, të cilat kanë raportuar për vitin 2019 dhe deri në nëntor të vitit 2020, për numrin e regjistrimit të pronës së paluajtshme në emër të dy bashkëshortëve. Komuna të cilat janë paraqitur në këtë analizë të shkurtër janë: *Prishtinë, Pejë, Podujevë, Gjakovë, Mitrovicë, Prizren, Gjilan, Obiliq, Viti, Shtime, Suharekë, Istog, Kamenicë, Kaçanik, Gllogoc, Deçan, Rahovec, Hani i Elezit, Dragash dhe Mamushë*.

Korniza Ligjore

Korniza ligjore në Kosovë siguron mundësi të barabarta për burra dhe gra në një sërë çështjesh që lidhen me aspektin e të drejtave pronësore dhe banesore. Në praktikë, sfidat në zbatimin e ligjeve dhe normat shoqërore që kanë prirje të favorizojnë burrat shkelin mbi mundësinë e grave për t’i gëzuar në mënyrë të barabartë të drejtat e tyre në këtë drejtim.

Të drejtat e barabarta të grave janë të garantuara fillimisht me instrumentet ndërkombëtarë e që janë si në vijim:

* Deklarata Universale për të Drejtat e Njeriut;
* Konventa Ndërkombëtare për të drejtat Ekonomike, Sociale dhe të drejtat Kulturore;
* Konventa Ndërkombëtare Për të Drejtat Civile dhe Politike;
* Konventa Për Eliminimin e të gjithave Formave të Diskriminimit ndaj Gruas, si dhe
* Konventa e Stambollit.

Kushtetuta e Republikës së Kosovës

Kushtetuta e Republikës së Kosovës si akti më i lartë juridik ka hyrë në fuqi me 15 qershor të vitit 2008, kjo kushtetutë njeh barazinë e plotë në të gjitha aspektet tek të dy gjinitë. Më saktësisht neni 7, ku parashihe që Shteti i Kosovës të siguron barazinë gjinore si vlerë themelore për zhvillime demokratike në shoqëri, mundësi të barabarta për pjesëmarrjen e grave dhe burrave në jetën politike, ekonomike, sociale, kulturore dhe në fushat e tjera të jetës shoqërore. [[4]](#footnote-4)

Ligjet të cilat janë në fuqi në Republikën e Kosovë e të cilat rregullojnë të drejtat pronësore në përgjithësi janë:

* Ligji për të Drejtat Pronësore;
* Ligji i Familjes;
* Ligji i Trashëgimisë;
* Ligji për Barazi Gjinore;,
* Ligji për Mbrojtje nga Diskriminimi;
* Ligji për Avokatin e Popullit.

Pra, ligjet në Kosovë tek të drejtave pronësore janë në harmonizim me legjislacionin e BE-së, mirëpo në zbatimin e tyre ende ka ngecje dhe kërkon kohë në zbatimin e tyre.

Mekanizmat në të drejtën pronësore

Ligji për barazi gjinore, ky ligj parasheh ekzistimin e mekanizmave institucionalë për Barazi Gjinore, e që janë si në vijim:

* Agjencia për Barazi Gjinore;
* Këshilli ndërministrorë për Barazi Gjinore;
* Avokati i Popullit;
* Zyrtarë për Barazi Gjinore në ministri;
* Divizioni për Avancimin e të Drejtave të Njeriut në Komuna/MPL;
* Njësia për të Drejtat e Njeriut në Komuna.

Programi i Kosovës për Barazi Gjinore 2020-2024

Programit i Kosovës për Barazi Gjinore 2020-2024  dhe Planit të veprimit 2020-2022, i miratuar me Vendim nga Qeverisa e Republikës së Kosovës, obligon institucionet për zbatim të këtij programi sipas aktiviteteve të parapara në Planin e Veprimit, ndërsa Agjencinë për Barazi Gjinore në kuadër të Zyrës së Kryeministrit e obligon për monitorim të zbatimit dhe për raportim vjetor mbi zbatimin e programit.

Programi i Kosovës për Barazi Gjinore 2020-2024, e përkufizon barazinë gjinore si një të drejtë themelore dhe një nga faktorët e rëndësishëm për rritjen ekonomike, zhvillimin dhe stabilitetin në shoqëri.

Objektivi i përgjithshëm strategjik i Programit të Kosovës për Barazi Gjinore është sigurimi i barazisë gjinore si një fokus i proceseve transformuese në të gjitha strukturat, institucionet, politikat, procedurat, praktikat dhe programet e qeverisë, agjencive, shoqërisë civile, sektorit privat dhe komunitetit të donatorëve.

Ky objektiv synohet të arrihet duke punuar në tri drejtime:

* Krijimin e mundësive të barabarta për të kontribuar dhe përfituar nga zhvillimi ekonomik,

gjithë përfshirja dhe përmirësimi i mirëqenies sociale;

* Avancimi i barazisë gjinore përmes arsimit cilësor, shëndetësisë cilësore, gjithë përfshirjes dhe

shfrytëzimit të kapaciteteve njerëzore në zhvillimin e qëndrueshëm dhe zhdukjen e pabarazisë dhe stereotipeve gjinore;

* Avancimi i të drejtave për vendimmarrje, paqe, siguri dhe drejtësi.

Të drejtat pronësore në të drejtën e grave

Neni 46 i Kushtetutës thotë “Mbrojtja e Pronës”[[5]](#footnote-5) E drejta në pronë mund të fitohet në disa mënyra: Me blerjen e pronës, me trashëgim, si dhe përmes dhurimit, etj.

Gjithashtu, e drejta pronësore është e drejtë themelore e njeriut, e cila është përfshirë në Deklaratën Universale të të Drejtave të Njeriut (neni 17)[[6]](#footnote-6) dhe Konventën Evropiane për të Drejtat e Njeriut (neni 1, protokolli 1)[[7]](#footnote-7) , të cilat gjejnë zbatim drejtpërdrejt në Kosovë, ndërsa konventat në fjalë janë të përfshira në vetë Kushtetutën e Kosovës.

Masat Afirmative

Masat afirmative janë masa të përkohshme pozitive me qëllim të largimit të pabarazive gjinore si dhe përmes këtyre masave që të promovohen sa më shumë që është e mundur të drejtat me qëllim që të arrihet fuqizimi i pozitës së gruas në shoqëri. Konventa për Eliminimin e të gjitha formave të Diskriminimit ndaj Gruas është e mishëruar në Kushtetutën e Republikës së Kosovës, ku thuhet se: Kushtetuta e Republikës së Kosovës njeh zbatimin e drejtpërdrejtë të Marrëveshjeve dhe Instrumenteve Ndërkombëtare[[8]](#footnote-8):

1. Deklaratën Universale për të Drejtat e Njeriut;
2. Konventën Evropiane për Mbrojtjen e të Drejtave dhe Lirive Themelore të Njeriut dhe
3. Protokollet e saj;
4. Konventa për Eliminimin e të gjitha formave të diskriminimit ndaj gruas.
5. Konventa Kornizë e Këshillit të Evropës për Mbrojtjes e Pakicave Kombëtare;
6. Konventa për Eliminimin e të gjitha Formave të Diskriminimit Racor;
7. Konventën Për të drejtën e Fëmijës;
8. Konventa Kundër Torturës dhe Trajtimeve e ndëshkimeve të tjera Mizore;
9. Konventa Ndërkombëtare për të drejtat Civile dhe Politike dhe Protokollet e saj;
10. Konventa kundër Torturës dhe Trajtimeve e ndëshkimeve të tjera mizore;
11. Konventa e Stambollit.

Udhëzimi Administrativ ( QRK) nr. 03/2016 për Masat e Veçanta për Regjistrimin e Pronës së Paluajtshme e të Përbashkët në emër të dy Bashkëshortëve

Qeveria e Republikës së Kosovës në mbështetje të nenit 92, paragrafi 4, dhe 93 paragrafi 4 të Kushtetutës së RK-së, duke u bazuar në nenin 4 të Rregullores nr. 02/11 ka nxjerr me datën 18.02.2016 vendimin me numër 07/75 për aprovimin e Udhëzimit Administrativ për masat e Veçanta për Regjistrimin e Pronës së Paluajtshme në emër të dy Bashkëshortëve. Udhëzimi Administrativ QRK 03/2016 ka filluar të zbatohet që nga data 10 mars 2016 në të gjitha Komunat e Kosovës. Ky Udhëzim Administrativ është bërë me qëllim të stimulimit të regjistrimit të pronës në emër të dy bashkëshortëve në regjistrat publik.

Qeveria e Republikës së Kosovës ka miratuar UA (QRK) nr. 08/2018 për Ndryshim Plotësimin e UA Nr. 03/2016 për masat e veçanta për Regjistrimin e pronës së paluajtshme të përbashkët në emër të dy bashkëshortëve.[[9]](#footnote-9) Neni 9 i UA zbatohet për periudhën 1 vjeçare nga dita e hyrjes në fuqi, zëvendësohet me periudhën 3 vjeçare.

Gjithashtu në prill 2020 Qeveria e Kosovës miraton UA (QRK) Nr. 02/2020 për Ndryshimin dhe Plotësimin e UA. Nr. 03 /2016 për masat e veçanta për Regjistrimin e pronës së paluajtshme të përbashkët në emër të dy bashkëshorteve[[10]](#footnote-10) Në nenin 9, paragrafin 1 të Udhëzimit Administrativ zbatohet për periudhën një (1) vjeçare nga dita e hyrjes në fuqi”, i cili ndryshim tregon vazhdimin deri në prill 2021.

Organet përgjegjëse në zbatim e Udhëzimit Administrativ

Organet përgjegjëse për zbatim të Udhëzimit Administrativ për Masat e Veçanta për Regjistrimin e pronës në emër të dy Bashkëshortëve në nivel lokal janë: Zyrat Komunale Kadastrale, Zyrat e Gjendjes Civile, Drejtoria komunale për tatim në pronë, noteria dhe institucionet e tjera që merren me regjistrim të drejtave pronësore[[11]](#footnote-11).

Organet mbikëqyrëse për zbatim të Udhëzimit Administrativ

* Agjencia për Barazi Gjinore dhe
* Agjencia Kadastrale e Kosovës.

Numri i regjistrimit të pronës së paluajtshme në emër të dy bashkëshortëve në Komuna

Sipas Udhëzimit Administrativ për masat e veçanta për regjistrimin e pronës së paluajtshme të përbashkët në emër të dy bashkëshortëve




**Regjistrimi i pronës së paluajtshme në emër të dy bashkëshorteve në komuna**

Sipas raportimit për periudhën janar – dhjetor të vitit 2019, komunat të cilat kanë raportuar në këtë pikë janë gjithsej 20 komuna. Udhëzimi Administrativ për Regjistrimin e Pronës së Paluajtshme në emër të dy bashkëshortëve ka pasur efekt senzibilizues dhe vetëdijësues për shoqërinë në përgjithësi. Komuna e Podujevës për vitin 2019 ka regjistruar më së shumti prona në emër të dy bashkëshortëve, e cila prinë me numrin më të madh prej 399 prona të regjistruara, Gjakovë 218 raste, Prishtinë 180, Prizren 130, Gjilan 105 raste, Mitrovicë 81, Kaçanik 56, Gllogoc 46, Viti 45, Istog 42, Kamenicë 28, Obiliq 30, Deçan 18, Pejë 16, Dragash 14, Shtime 8, Hani i Elezit 7, Suharekë 2, Rahovec 2 dhe Mamushë 2 raste. Gjithsej janë regjistruar *1429* prona në emër të dy bashkëshortëve. Ndërsa për vitin 2020 periudha janar – nëntor, komuna e cila prinë me numrin më të madh në regjistrimin e pronës së paluajtshme në emër të dy bashkëshortëve është komuna e Pejës me 261 raste, Gjakovë me 171 raste, Prishtinë 167, Prizren 141, Podujevë 112, Mitrovicë 89, Viti 85, Istog 75, Obiliq 33, Gjilan 32, Gllogoc 30, Deçan 27, Suharekë 27, Shtime 22, Kaçanik 16, Dragash 3, Kamenicë 2, Rahovec 2, Hani i Elezit 1, dhe Mamushë 1 rast. Gjithsej të regjistruar janë *1297* raste, gjithmonë duke pas parasysh vështirësitë në vitin 2020 të shfaqjes së pandemisë globale COVID-19.

Në vazhdim janë të paraqitura numri i regjistrimit në pronën e paluajtshme në emër të dy bashkëshortëve për 20 komuna, për vitin 2019 dhe 2020

Udhëzimi Administrativ për Regjistrimin e Pronës së Paluajtshme në emër të dy bashkëshortëve, ka pasur efekt senzibilizues dhe vetëdijësues për shoqërinë në përgjithësi. Efekt ka pasur duke analizuar edhe të dhënat e përgjithshme nga Agjencioni Kadastral i Kosovës për vitin 2019 numri i regjistrimit është 2110 raste, ndërsa për vitin 2020 deri në muajin nëntor numri i regjistrimit të pronave në emër të dy bashkëshorteve është 2025 raste[[12]](#footnote-12). Duke marr parasysh vitet e kaluara të numrit, shihet se nga viti 2016 bashkëshortët kanë vendosur të e regjistrojnë pronën e tyre në emër të përbashkët.


Divizioni për avancimin e të Drejtave të Njeriut në Komuna (DADNJK), në këtë vit ka pas vështirësi në mbledhjen e të dhënave në këtë fushë, duke i marr parasysh vështersit e zyrtarëve nga Njësia për të Drejtat e Njeriut në nivelin lokal ( punë nga distanca). Megjithatë, masa afirmative ka qenë e duhura për tʼ i stimuluar qytetarët që të e regjistrojnë pronën e paluajtshme në emër të dy bashkëshortëve.



Podujevë

2019


2020



Gjakovë

2019

2020



Prishtinë

2019


2020

**Fig. 1.0. Regjistrimi i pronave të paluajtshme (Podujevë, Gjakovë dhe Prishtinë)**

Në komunën e Prishtinës në vitin 2019 ka regjistruar 180 prona, dhe në vitin 2020 deri në nëntor numri i të regjistruarve është 167 prona.

Po ashtu, komuna e Podujevës, ka treguar një rritje të regjistrimit të pronave në emër të dy bashkëshortëve që nga viti 2019 me 399 raste dhe në vitin 2020 me 112 raste ( nëntor 2020). Gjithashtu edhe komuna e Gjakovës tregon rritje të regjistrimit të pronave të përbashkëta në dy vitet e fundit, 2019 me 218 raste dhe në vitin 2020 me 171 raste.


1



Prizren

2019


2020



Gjilan

2019

2020



Gllogoc


2019

2020

**Fig.1.1. Regjistrimi i pronave të paluajtshme (Prizren, Gjilan dhe Gllogoc)**

Komuna e Prizrenit sipas raportimeve nga viti 2019, janë 130 raste të regjistrimit të pronave në emër të dy bashkëshorteve, dhe në vitin 2020 me një numër prej 141 raste. Ndërsa komuna e Gjilanit në vitin 2019 me 105 raste dhe në vitin 2020 me 32 raste.


Po të shikojmë komunën e Gllogocit në vitin 2019 numri ka shkuar në 46 prona të regjistruara dhe në vitin 2020 deri në muajin nëntor 30 prona.



Viti

2019


2020



Kamenicë

2019

2020



Obiliq


2019

2020

**Fig.1.2. Regjistrimi i pronave të paluajtshme (Viti, Kemenicë dhe Obiliq)**

Po ti krahasojmë dy vitet e fundit në komunën e Vitisë, numri i regjistrimit të pronës së paluajtshme në emër të dy bashkëshorteve sipas figurës së paraqitur më lartë, është një rritje për vitin 2020 me numrin e regjistrimit të pronave me 85 raste, nga viti 2019 me 28 raste. Ndërsa komuna e Kamenicës nga raportimi për vitin 2020 numri i regjistrimit është 2 raste, nga ai i vitit 2019 ku kanë qenë 28 prona të regjistruara në pronën e përbashkët.


Në komunën e Obiliqit numri i regjistruar në pronën e përbashkët e të paluajtshme në emër të dy bashkëshortëve, në vitin 2019 është 30 prona, dhe për vitin 2020 deri në muajin nëntor numri është në 33 prona të regjistruara në emër të dy bashkëshortëve.



Pejë

2019


2020



Dragash

2019

2020



Shtime


2019

2020

**Fig.1.3. Regjistrimi i pronave të paluajtshme (Pejë, Dragash dhe Shtime)**

Komuna e Pejës nga dy vitet e fundit sipas raportimit nga viti 2019 numri i regjistrimit të pronës është 16 dhe në vitin 2020 është 261 prona, shohim një rritje të kënaqshme dhe efekti i UA. Ndërsa në komunën e Dragashit tregon se numri i regjistrimit është ende i ultë, për dy vite e fundit janë gjithsej 17 raste.


Po të krahasojmë komunën e Shtimes nga viti 2019 me 8 raste të regjistruar, dhe në vitin 2020 me një rritje të lehtë me 22 raste, e cila tregon një rritje pozitive të pronave të përbashkëta.



Hani i Elezit

2019


2020



Suharekë

2019

2020



Mamushë


2019

2020

**Fig.1.4. Regjistrimi i pronave të paluajtshme (Hani i Elezit, Suharekë dhe Mamushë)**

Në komunën e Hanit të Elezit, regjistrimi i pronës në emër të dy bashkëshortëve, pasi që ka hyrë në fuqi Udhëzimi Administrativ për Regjistrimin e pronës së Paluajtshme në emër të dy Bashkëshortëve, në vitin 2019 numri i regjistrimit është 7 prona, dhe në vitin 2020 deri në muajin nëntor numri i regjistruar është me 1 rast. Kjo tregon se në këtë komunë numri i regjistrimit është ende i ulët. Ndërsa në komunën e Suharekës në vitin 2019 numri i regjistrimit është 2 raste, dhe në vitin 2020 numri është në 27 raste.


Komuna e Mamushës nuk dallon në dy vitet e fundit në regjistrimin e pronës së paluajtshme në emër të dy bashkëshortëve, të paraqitura janë gjithsej vetëm 3 raste.



Mitrovicë

2019


2020



Istog

2019

2020




Kaçanik

2019

2020

**Fig.1.5. Regjistrimi i pronave të paluajtshme (Mitrovicë, Istog dhe Kaçanik)**


Në komunën e Kaçanikut në vitin 2019 janë regjistruar 56 raste dhe në vitin 2020 numri i të regjistruar në emër të dy bashkëshortëve është 16 raste. Gjithashtu edhe komuna e Mitrovicës ka treguar efektin e UA, nga viti 2019 ku numri i të regjistruarve ishte me 81 raste, dhe në vitin 2020 me numrin e regjistruar është 89 raste. Gjithashtu komuna e Istogut në vitin 2019 ka të regjistruar 42 raste, dhe në vitin 2020 me 75 raste.



Rahovec

2019

2020



Deçan

2019

2020

**Fig.1.6. Regjistrimi i pronave të paluajtshme (Rahovec dhe Deçan)**

Në komunën e Rahovecit janë 2 raste të regjistruar, po ashtu edhe në vitin 2020 janë po me të njëjtin numër vetëm me 2 raste. Ndërsa për komunën e Deçanit në vitin 2019 janë 18 raste dhe në viti 2020 janë 27 raste.

Nga kjo analizë shohim se në përgjithësi institucionet nga niveli qendror dhe ai lokal kanë ndikuar në stimulimin e regjistrimit të pronës së përbashkët, mirëpo duhet ende punë e sidomos në fushata sensibilizuese deri tek informimi i qytetareve, në veçanti në komunat më të vogla ku vërejmë një numër të ulët të regjistrimit të pronës së paluajtshme në emër të dy bashkëshortëve.

Pra, komunat janë duke e zbatuar Udhëzimi Administrativ për Regjistrimin e Pronës së Paluajtshme në emër të dy Bashkëshortëve duke e respektuar vazhdimin e masës afirmative për stimulimin e grave për regjistrimin e pronës në emër të dy bashkëshortëve. Pra, kjo masë afirmative ka ndikuar në regjistrimin e pronës në emër të dy bashkëshortëve, të cilët i liron qytetarët nga tarifa në taksën e shërbimit të regjistrimit të pronës ku prona regjistrohet në emër të dy bashkëshortëve.

Pjesëmarrja e grave në pronë përmes politikave lokale ka një rol të rëndësishëm se si zhvillohen, rregullohen dhe krijojnë efekt për të gjithë qytetarët e komunës. Ky lloj stimulimi edhe më tutje komunat mund ta rrisë numrin e regjistrimit në pronën e përbashkët.

Numri i përgjithshëm i pronave në emër të dy bashkëshorteve nga viti 2016 deri në nëntor të vitit 2020, sipas të dhënave nga Agjencia Kadastrale e Kosovës

|  |  |
| --- | --- |
| Vitet | Numri Pronave në emër të dy bashkëshortëve (E drejta Pronësi Posedim i Përbashkët) |
| 2016 | 694 |
| 2017 | 1.065 |
| 2018 | 1.523 |
| 2019 | 2.110 |
| Deri me 26.11.2020 | 2.025 |
| TOTALI | **7.417** |

**Tabela.1.0. Numri i Pronave në emër të dy bashkëshortëve**

Të dhënat sipas tabelës na tregojnë se ka një rritje nga viti në vit, viti 2016 janë 694 raste në nivel të Kosovës, ndërsa në vitin 2020 ( deri më 26.11.2020), janë 2025 raste, që do të thotë se për pesë (5) vite, numri është rritu për 1331 raste më shumë.

PERFUNDIME DHE REKOMANDIME

Fillimisht që nga vitit 2016 duhet të bëhet një analizë për të gjitha komuna në Republikën e Kosovës, që tregon se nga fillimi i implementimit të Udhëzimit Administrative efektin dhe rritjen e numrit të regjistrimit të pronës në emër të dy bashkëshortëve. Pra, Udhëzimi Administrativ për Regjistrimin e Pronës në emër të dy Bashkëshortëve shihet se ka pasur efektin e vet pozitiv në përgjithësi.

Në disa komuna shihet se ende numri i regjistrimit të pronës në emër të dy bashkëshortëve, është i ultë, dhe kërkohet fushatë vetëdijesuese në informimin e qytetarëve.

Kushtetuta e Republikës së Kosovës përcakton qartësisht rol të barabartë të grave dhe burrave në shoqëri, duke përjashtuar çdo mundësi diskriminimi si vlerë themelore e sanksionuar nëpërmjet legjislacionit të brendshëm të veçantë dhe ratifikimin e konventave ndërkombëtare të përmendura në të.

Në bazë të Analizës për masën afirmative të Udhëzimit Administrativ për regjistrimin e pronës së paluajtshme në emër të dy bashkëshortëve, sipas statistikave të marra nga pyetësorët e vitit 2019 të DADNJK dhe të dhënat e mbledhura të vitit 2020, si dhe të dhënat e përgjithshme nga AKK dhe kërkimeve tjera në internet rekomandojmë:

1. Të gjitha organet të cilat janë përgjegjëse për zbatimin e UA-së nga niveli qendror te ai lokal, të jenë të përkushtuara lidhur regjistrimin dhe të drejtat pronësore të grave, ku duhet të iniciohen debatet publike në kuadër të secilës komunë dhe atë në bashkëpunim me zyrtarët komunal për barazi gjinore, me qëllim të informimit të qytetarëve njëlloj si për burra ashtu edhe për gra, për të drejtat e grave për trashëgimi dhe pronë;

2. Organet përgjegjëse mbikëqyrëse të Udhëzimit Administrativ (QRK) 03/2016, të ndajnë më shumë mjete për fushata informuese të qytetarëve, sidomos në zonat rurale, për çështjen e barazisë gjinore dhe të drejtave pronësore.

3. Organizatat e shoqërisë civile, media, radio stacione lokale, ta iniciojnë këtë çështje në informimin më të mirë për qytetarët për të drejtat pronësore.

1. https://scholarship.richmond.edu/cgi/viewcontent.cgi?referer=&httpsredir=1&article=1056&context=polisci-faculty-publications [↑](#footnote-ref-1)
2. https://www.evropaelire.org/a/punesimi-i-grave-ne-kosove-/30900742.html [↑](#footnote-ref-2)
3. Republika e Kosovës siguron barazinë gjinore si vlerë themelore për zhvillimin demokratik të shoqërisë, mundësi

   të barabarta për pjesëmarrje të femrave dhe meshkujve në jetën politike, ekonomike, sociale, kulturore dhe në

   fushat të tjera të jetës shoqërore [↑](#footnote-ref-3)
4. http://www.kryeministri-ks.net/repository/docs/Kushtetuta.e.Republikes.se.Kosoves.pdf [↑](#footnote-ref-4)
5. Neni 46 paragrafi 3 i Kushtetutës së Kosovës, Mbrojtja e pronës: “Askush nuk do të privohet në mënyrë arbitrare

   nga prona. Republika e Kosovës ose autoriteti publik i Republikës së Kosovës mund të bëj ekspropriimin e pronës

   nëse ky ekspropriim është i autorizuar me ligj, është i nevojshëm ose i përshtatshëm për arritjen e qëllimit publik

   ose përkrahjen e interesit publik, dhe pasohet me sigurimin e kompensimit të menjëhershëm dhe adekuat për

   personin ose personat prona e të cilave ekspropriohet” [↑](#footnote-ref-5)
6. Deklarata Universale për të Drejtat e Njeriut , neni 17 „ Gjithkush ka të drejtën të ketë pasuri, si vetëm ashtu edhe

   në bashkësi me të tjerët. Asnjeri nuk duhet të privohet arbitrarisht nga pasuria e tij. [↑](#footnote-ref-6)
7. Konventa Evropiane për të Drejtat e Njeriut, neni 1 Protokolli 1: „ Çdo person ka të drejtën e gëzimit paqësor të

   pasurisë e tij“ [↑](#footnote-ref-7)
8. Zbatimi i drejtpërdrejtë i Marrëveshjeve dhe Instrumenteve Ndërkombëtare, Neni 22 i Kushtetutës së Kosovës [↑](#footnote-ref-8)
9. https://gzk.rks-gov.net/ActDocumentDetail.aspx?ActID=17698 [↑](#footnote-ref-9)
10. https://gzk.rks-gov.net/ActDocumentDetail.aspx?ActID=27729 [↑](#footnote-ref-10)
11. https://gzk.rks-gov.net/ActDetail.aspx?ActID=15131 [↑](#footnote-ref-11)
12. https://akk-statistics.rks-gov.net/ [↑](#footnote-ref-12)